ใช้ชีวิตปกติอยู่ๆก็มีอาการเจ็บกลางหน้าอกเยื้องไปทางขวานิดนึง แล้วมีอาการร้อนๆหนาวๆ เป็นๆหายๆ แล้วผมชอบคิดมาก ชอบวิตกกังวล ก่อนหน้านั้นผมไปออกกำลังกายมาก่อนหน้านั้น2-3 วัน เคยไปหาคลินิกมาเขาเคยตรวจแถวหน้าอก แล้วไม่ได้พูดว่าเป็นไร
สวัสดีค่ะอาการเจ็บหน้าอกเป็นๆหายๆ เยื้องไปทางขวานิดหน่อยนั้น อาจจะเกิดจาก กล้ามเนื้อบริเวณอกอักเสบ มักสัมพันธ์กับท่าทาง การขยับ มีจุดกดเจ็บชัดเจน อาจเป็นมาเรื้อรังเป็นเดือนได้ และอาจสัมพันธ์กับการไปออกกำลังกาย การโดนกระแทกแรงๆมาก่อนหน้านี้ได้ สาเหตุอื่นๆเช่น โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้ในเบื้องต้น แนะนำการไม่ไปกระแทกบริเวณดังกล่าวแรงๆ งดการทำงานหรือยกของหนัก ดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมงควรจะกลับไปพบแพทย์หากยังมีอาการเป็นมากเรื่อยๆ ปรับพฤติกรรมเองเบื้องต้นแล้วไม่ดีขึ้น หรือเริ่มแน่นและแสบหน้าอกมากๆ คลื่นไส้ อาเจียน ปวดมากจนทำงานไม่ได้ตามปกติ